ILINK บวก 4 วันติด! วิ่งอีก 6% หลังคว้างานใหม่ รับเงิน 84.64 ลบ.
ILINK บวก 4 วันติด! วิ่งอีก 6% มาที่ 8.30 บ. ด้วยมูลค่าซื้อขาย 193.11 ลบ. หลังคว้างานใหม่ต่อเนื่อง รับเงิน 84.64 ลบ.
ILINK บวก 4 วันติด! วิ่งอีก 6% มาที่ 8.30 บ. ด้วยมูลค่าซื้อขาย 193.11 ลบ. หลังคว้างานใหม่ต่อเนื่อง รับเงิน 84.64 ลบ.
3 ส.ค. 2564

ผู้สื่อข่าวรายงานว่า ราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ล่าสุด  ณ เวลา 15.03 น. อยู่ที่ 8.30 บาท บวก 0.50 บาท หรือ 6.41% สูงสุดที 8.35 บาท ต่ำสุดที่ 7.80 บาท ด้วยมูลค่าซื้อขาย 193.11 ล้านบาท

ทั้งนี้ ราคาหุ้น ILINK ปรับตัวขึ้น 4 วันติด นับตั้งแต่ราคาหุ้นอยู่ที่ระดับ 6.90 บาท เมื่อวันที่ 27 ก.ค.2564 คาดว่านักลงทุนเข้าซื้อเก็งกำไร หลังได้รับงานใหม่เข้ามาอย่างต่อเนื่อง
โดยล่าสุดได้ลงนามในสัญญาได้ลงนามในสัญญาจ้างเหมาติดตั้งสายใยแก้วนำแสงใต้น้ำ (Underwater Optical Fiber Cable) พร้อมจัดหาวัสดุอุปกรณ์ด้วยวิธีประกวดราคาอิเล็กทรอนิกส์ (e-bidding) สัญญาเลขที่ ID3-4616-TGE ลงวันที่ 2 สิงหาคม 2564 กับการไฟฟ้านครหลวงเป็นที่เรียบร้อยแล้ว โดยงานดังกล่าวมีมูลค่ารวม 84,637,000 บาท
ขณะที่ก่อนหน้านี้ ILINK ได้ลงนามในสัญญาจ้างก่อสร้างสถานีไฟฟ้า 3 สถานี ในนาม “กลุ่ม INTERLINK and AIT CONSORTIUM” ตามโครงการพัฒนาระบบส่งและจําหน่าย ระยะที่ 1 ด้วยวิธีประกวดราคาอิเล็กทรอนิกส์(e-bidding) เลขที่ C.CST. 040/2564 ลงวันที่ 30 กรกฎาคม 2564 กับการไฟฟ้าส่วนภูมิภาค มูลค่ารวม 531.70 ล้านบาท รวมภาษีมูลค่าเพิ่มแล้ว สำหรับการแบ่งสัดส่วนรายได้นั้น บริษัทฯ ได้รับมูลค่า 366.03 ล้านบาท ส่วน AIT ได้รับ 165.67 ล้านบาท